R.E.P.O.

R.E.P.O. (skratka pre Retrieve, Extract and Profit Operation) je pripravovaná online kooperatívna survival hororová videohra vyvinutá a vydaná švédskym herným štúdiom Semiwork pre Windows. Bola vydaná 26. februára 2025 v predbežnom prístupe na platforme Steam. Je vyvinutá v hernom engine Unity.

 Pravidlá hry 
Pravidlá hry R.E.P.O. sú podobné hre Lethal Company. R.E.P.O. môže hrať až šesť hráčov, ktorých úlohou je nájsť cenné itemy a objekty. Hráči musia s objektmi zaobchádzať opatrne a vyhnúť sa ich rozbitiu alebo poškodeniu, čo znižuje ich hodnotu, a zároveň ich musia priniesť do extrakčných bodov, aby získali herné peniaze nazývané „SURPLUS“.

Hra sa drží formátu roguelike a využíva náhodné modulárne rozloženie, aby vytvorila jedinečné konfigurácie máp pre každé prejdenie hry. Tieto prostredia vykazujú rozdiely v usporiadaní miestností, umiestnení predmetov a rozložení nepriateľov. Na každej úrovni musíte pred útekom do nákladného auta naplniť kvótu na každom extrakčnom bode a máte motiváciu zobrať si viac cenností, aby ste mohli minúť viac, ale riskujete pri preprave a spravovaní svojich cenností a interakcii s nepriateľmi. Medzi úrovňami navštívite „servisnú stanicu“, kde môžu hráči minúť svoj SURPLUS na trvalé vylepšenia, zbrane, výbušniny, rôzne nástroje a zdroje, ako je zdravie a energia pre spomínané zbrane a nástroje. R.E.P.O. uprednostňuje verbálnu spoluprácu a koordináciu a strategické plánovanie.

 Príšery 
Nižšie je uvedený zoznam všetkých monštier, ktoré sa momentálne nachádzajú v hre.

 Animal je síce pomerne slabá príšera, ale má veľkú tendenciu poškodzovať predmety tým, že do nich naráža v zúfalom zhone.
 Apex Predator sa javí ako malá nevinná kačica, ale keď ju niekto chytí alebo poškodí, rozzúri sa a vrhne sa na hráča.
 Bangers sú malé kostnaté stvorenia s výbušninami v lebkách, ktoré po chvíli explodujú.
 Bowtie je veľká biela bytosť s červenou mašľou, ktorá keď zbadá hráča, premení sa na ventilátor a poškodí ho fúkaním prúdu vzduchu.
 Chef vyzerá ako žaba v kuchárskej uniforme, ktorá keď uvidí hráča, pokúsi sa na neho vrhnúť, pričom rýchlo máva dvoma sekáčmi.
 Clown môže vystreliť mohutný červený laser, keď zbadá hráča, a môže tiež kopať.
 Gnomes sa zvyčajne objavujú v skupinách a snažia sa zamerať na akékoľvek cennosti. Dá sa s nimi ľahko vysporiadať jednoduchým hodením.
 Headman je obrovská, levitujúca hlava, ktorá sa pokúsi uhryznúť hráča, ak ho spozoruje.
 Hidden je neviditeľný duch, prezradia ho len jeho stopy a zvuky dychu. Hráčom nespôsobuje priame poškodenie, ale ich chytí, odnesie na iné miesto a po vyčerpaní dychu odhodí.
 Huntsman je humanoidná bytosť so zaviazanými očami, ktorá je slepá a spolieha sa na zvuk, aby mohla strieľať na hráčov.
 Mentalist je mimozemská bytosť, ktorá dokáže vytvoriť okolo seba antigravitačné pole, aby mohla hráčov zraziť na zem.
 Peeper sa objavuje ako obrovské oko na strope a môže poškodiť hráčov, ak sa na neho príliš dlho pozerajú.
 Reaper je príšera vyzerajúca ako strašiak, ktorá po spozorovaní hráča ho bude prenasledovať svojimi mečovými rukami.
 Robe je zahalená postava, ktorá sa rozzúri, keď sa na ňu niekto priamo pozrie.
 Rugrat je malé monštrum, ktoré pripomína ľudské dieťa a pokúsi sa zaútočiť na hráčov akýmikoľvek cennosťami, ktoré sa nachádzajú v blízkosti.
 Shadow Child sa objavuje ako tmavá, chudá postava, ktorá „chytí“ hráčov, ak sa na ňu príliš dlho pozerajú.
 Spewer je malé stvorenie, ktoré sa môže prichytiť na hráčov a spôsobiť, že náhodne zvracajú.
 Trudge je veľké stvorenie v brnení, ktoré má v ruke palicu a môže vtiahnuť hráčov do svojho útoku.
 Upscream je malé stvorenie, ktoré potom, ako uvidí hráča, rýchlo k nemu pribehne a zakričí mu do tváre, čím ho odhodí dozadu.

 Prijatie 
Shaun Cichacki z magazínu Vice napísal, že „R.E.P.O. je chaos pre 6 hráčov v tom najlepšom zmysle slova“ a dodal, že „sa ho nemôže nabažiť“. Elie Gouldová z PC Gamer uviedla, že „R.E.P.O. je fantastická kooperatívna hororová hra, ktorá sa môže smelo postaviť vedľa veľkých titulov ako Lethal Company“.

K 11. marcu 2025 malo R.E.P.O. na platforme Steam približne 145 000 aktívnych hráčov. Od apríla 2025 má hra na Steame hodnotenie „nesmierne pozitívne“ (overwhelmingly positive).

Po svojom vydaní R.E.P.O. dosiahlo počas prvého víkendu vrchol s 230 000 súčasne hrajúcimi hráčmi. V týždni od 11. do 18. marca 2025 bola hra najziskovejším plateným titulom na Steame a druhou najziskovejšou hrou celkovo, hneď za Counter-Strike 2 od Valve Corporation.

Dňa 7. októbra 2025 bolo R.E.P.O. nominované na cenu Golden Joystick v kategórii Najlepšia hra v predbežnom prístupe (Best Early Access Game).

 V ďalších médiách 
Dňa 9. októbra 2025 bolo oznámené, že postavy z hry R.E.P.O., Semibots, budú pridané ako zakúpiteľný outfit v hre Fortnite Battle Royale v rámci halloweenskej udalosti „Fortnitemares“.

 Referencie 

Kategória:Počítačové hry vo vývoji
Kategória:Počítačové hry pre viacerých hráčov
Kategória:Hry pre Windows